Die term "rooi oortjie" verwys na die status van die oordrom, en nie noodwendig na die middeloor self nie. 'n Rooi oordrom mag aanduidend wees van 'n middeloorinfeksie, wat antibiotika regverdig, of dan 'n middelooreffusie, wat dopgehou kan word. Antibiotika is slegs nodig as die oorsaak van die infeksie bakterieel van aard is, en nie in geval van 'n virale infeksie nie, daarom het jou dokter besluit om te wag. Infeksies veroorsaak deur virusinfeksies klaar op sonder antibiotika, en moet dus nie gegee word nie. As die pasdient nie beter is na 48 tot 72 uur nie, word antibiotika aanbeveel. Die besluit om te wag met die oortjie is omdat die kans goed is dat dit kan opklaar, veral soos in die somer omdat kinders minder boonste lugweg infeksies kry. As die neusie opklaar, mag die ore verbeter. Dan is geen verdere behandeling nodig nie.